Vincent Lübeck

Vincent Lübeck (1654–1740) var en tysk  barokk-komponist.


== Liv og virke ==
Lübecks far – også han bar navnet Vincent – var organist i Nordtyskland. Han døde samme år som sønnen ble født, og stefaren Caspar Förckelrath gav gutten den første orgelundervisningen. Stilstudier av Lübecks klaviaturverk tyder på at han kan ha studert med Andreas Kneller.I 1674 ble Lübeck organist ved St. Cosmae et Damiani-kirka i Stade og giftet seg med Susanne Becker. Fra 1679 hadde St. Cosmae et orgel av den berømte orgelbyggeren Arp Schnitger, som Lübeck ble en god venn av. Lübeck nøt en høy anseelse som organist, komponist og pedagog i Stade, og i 1702 ble han utnevnt til organist i St. Nicholaskirche i Hamburg, der han ble livet ut. I Nicholaskirche hadde han tilgang til Schnitgers største orgel, et av verdens vakreste og mest betydelige orgler (ødelagt under den store bybrannen i 1842).
Stilistisk er Lübeck beslektet med Dietrich Buxtehude og knyttes til den nordtyske orgelskole. Han skrev kantater og orgel- og cembaloverk.
Lübeck lærte sønnene Peter Paul (1680–1732) og Vincent (1684–1755) orgelspill, de ble også komponister, men klarte ikke nå opp til farens ry. Førstnevnte ble farens etterfølger ved Nicholaskirche. Lübecks mest betydelige studenter var Christian Heinrich Postel og Michael Johann Friedrich Wiedeburg. Under et besøk i Hamburg fikk den unge Johann Sebastian Bach høre Lübeck og Johann Adam Reincken spille; innflytelsen fra begge er godt belagt i Bachs tidlige orgelverk.


== Verk i utvalg ==

Willkommen, süßer Bräutigam (kantate)
Gott wie dein Nahme
Es ist ein grosser Gewinn, wer gottselig ist
Ich hab hie wenig guter Tag
Ich ruf zu dir, Herr Jesu Christ
Hilf deinem Volk


=== Orgelverk ===
Preludium og fuge i C-dur, LübWV 10
Preludium og fuge i c-moll, LübWV 6
Preludium og fuge i d-moll, LübWV 11
Preludium og fuge i E-dur, LübWV 7
Preludium og fuge i F-dur, LübWV 8
Preludium og fuge i G-dur, LübWV 9
Preludium og fuge i g-moll, LübWV 12
Ach wir armen Sünder, LübWV deest
Ich ruf zu dir, Herr Jesu Christ, LübWV 13
Nun lasst uns Gott, dem Herren, LübWV 15


== Litteratur ==
Klaus Beckmann: Die Norddeutsche Schule. Orgelmusik im protestantischen Norddeutschland zwischen 1517 und 1755. Teil II Blütezeit und Verfall 1620–1755. Schott,Mainz 2009
James P. Fairleigh: The Organ Music of Vincent Lübeck. I The Diapason 82, 1991, 4, ISSN 0012-2378, s. 12–14.
Harald Richert: Arp Schnitger und Vincent Lübeck in unserer Heimat. I Lichtwark-Heft nr. 64. Red.: Bezirksamt Bergedorf, Bergedorf, 1999. Verlag HB-Werbung, Hamburg-Bergedorf,  ISSN 1862-3549.
Stephen Rose: A Lübeck music auction, 1695. I Schütz-Jahrbuch 30, 2008, ISSN 0174-2345, s. 171–190.
Paul Rubardt: Vincent Lübeck. Sein Leben, seine Werke, nebst Nachrichten über seine Familie und Beiträge zur Geschichte der Kirchenmusik in Stade und Hamburg im 17. und 18. Jahrhundert. Avhandling, Universität Leipzig 1922.
Paul Rubardt: Vincent Lübeck. Ein Beitrag zur Geschichte norddeutscher Kirchenmusik im 17. und 18. Jahrhundert. I Archiv für Musikwissenschaft 6, 1924, ISSN 0003-9292, s. 450–470.
(de) Philipp Spitta: «Lübeck, Vincentius». I Allgemeine Deutsche Biographie (ADB). Bind 19, Duncker & Humblot, Leipzig 1884, s. 327 f.
(de) Bernhard Stockmann: «Lübeck, Vincent.» I Neue Deutsche Biographie (NDB). Bind 15, Duncker & Humblot, Berlin 1987, ISBN 3-428-00196-6, s. 441 (digitalisering).
Wolfram Syré: Vincent Lübeck. Leben und Werk. Lang, Frankfurt am Main u. a. 2000, ISBN 3-631-36423-7 (Europäische Hochschulschriften, Reihe 36: Musikwissenschaft Bd. 205), (Zugleich: Chemnitz, Zwickau, Techn. Univ., Diss., 2000).


== Referanser ==


== Eksterne lenker ==

Biografi på Bach Cantatas Website
(en) Fritt tilgjengelige noter av Vincent Lübeck i International Music Score Library Project

(en) Fritt tilgjengelige noter av Vincent Lübeck i Choral Public Domain Library (ChoralWiki)
Willkommen, süßer Bräutigam (fritt tilgjengelige noter)
(de) Verk av og om Vincent Lübeck i katalogen til det tyske nasjonalbiblioteket